Numărul de morţi de coronavirus din Italia a crescut dramatic, marţi – 168 de persoane infectate au murit, aducând bilanţul la 631 de morţi, o creştere de 36% într-o singură zi, relatează The Guardian.

Informaţiile vin de la Agenţia de Protecţie Civilă italiană care a comunicat, marţi, că este vorba de cea mai mare creştere în cifre absolute de când a început contagiunea în Italia.

Numărul total de cazuri în Italia, ţara europeană cel mai puternic lovită de coronavirus în Europa, a crescut la 10.149 de la 9.172, o creştere de 10,7%. Datele arată şi că 1004 persoane s-au vindecat, iar 877 se află la terapie intensivă.